CELEX: 62020CA0238
Language: sl
Date: 2022-01-27 00:00:00
Title: Zadeva C-238/20: Sodba Sodišča (tretji senat) z dne 27. januarja 2022 (predlog za sprejetje predhodne odločbe Augstākā tiesa (Senāts) – Lativja) – „Sātiņi-S“ SIA (Predhodno odločanje – Listina Evropske unije o temeljnih pravicah – Člen 17 – Lastninska pravica – Direktiva 2009/147/ES – Odškodnina za škodo, ki jo akvakulturi povzročijo prostoživeče ptice, ki so na območju Natura 2000 zaščitene – Odškodnina, nižja od dejansko nastale škode – Člen 107(1) PDEU – Državne pomoči – Pojem „prednost“ – Pogoji – Uredba (EU) št. 717/2014 – Pravilo de minimis)

14.3.2022   
            
            
               SL
            
            
               Uradni list Evropske unije
            
            
               C 119/11
            
         
      Sodba Sodišča (tretji senat) z dne 27. januarja 2022 (predlog za sprejetje predhodne odločbe Augstākā tiesa (Senāts) – Lativja) – „Sātiņi-S“ SIA
      (Zadeva C-238/20) (1)
      
      (Predhodno odločanje - Listina Evropske unije o temeljnih pravicah - Člen 17 - Lastninska pravica - Direktiva 2009/147/ES - Odškodnina za škodo, ki jo akvakulturi povzročijo prostoživeče ptice, ki so na območju Natura 2000 zaščitene - Odškodnina, nižja od dejansko nastale škode - Člen 107(1) PDEU - Državne pomoči - Pojem „prednost“ - Pogoji - Uredba (EU) št. 717/2014 - Pravilo de minimis)
      (2022/C 119/14)
      Jezik postopka: latvijščina
      
         Predložitveno sodišče
      
      Augstākā tiesa (Senāts)
      
         Stranki v postopku v glavni stvari
      
      
         Tožeča stranka:„Sātiņi-S“ SIA
      
         ob udeležbi: Dabas aizsardzības pārvalde
      
         Izrek
      
      
                  1.
               
               
                  Člen 17 Listine Evropske unije o temeljnih pravicah je treba razlagati tako, da ne nasprotuje temu, da je odškodnina, ki jo država članica dodeli za izgube, ki jih je gospodarski subjekt utrpel zaradi zaščitnih ukrepov, ki se uporabljajo na območju omrežja Natura 2000 na podlagi Direktive 2009/147/ES Evropskega parlamenta in Sveta z dne 30. novembra 2009 o ohranjanju prosto živečih ptic, znatno nižja od škode, ki je temu subjektu dejansko nastala.
               
            
                  2.
               
               
                  Člen 107(1) PDEU je treba razlagati tako, da odškodnina, ki jo država članica dodeli za izgube, ki jih je gospodarski subjekt utrpel zaradi zaščitnih ukrepov, ki se uporabljajo na območju omrežja Natura 2000 na podlagi Direktive 2009/147, daje prednost, ki lahko pomeni „državno pomoč“ v smislu te določbe, če so izpolnjeni drugi pogoji za tako opredelitev.
               
            
                  3.
               
               
                  Člen 3(2) Uredbe Komisije (EU) št. 717/2014 z dne 27. junija 2014 o uporabi členov 107 in 108 [PDEU] pri pomoči de minimis v sektorju ribištva in akvakulture je treba razlagati tako, da se – če odškodnina, kot je opisana v drugi točki tega izreka, izpolnjuje pogoje iz člena 107(1) PDEU – za to odškodnino uporabi zgornja meja pomoči de minimis v višini 30 000 EUR, določena v navedenem členu 3(2).
               
            
         (1)  UL C 262, 10.8.2020.